Den Vest-Sjællandske Avis, 1828-08-16
Politiske Skildringer. Journal des Debats har paa nye beskiæftiget sig med politiske Betragtninger; den har i Anledning af Expeditionen til Morea skildret den Overmagt, som Frankerige havde erholdet under Revolutionen, isærdeleshed under Bonaparte, angiver i Korthed Aarsagen til dens Aftagelse, og hvorledes Rusland bestandig mere træder ind i Frankeriges forrige Rolle; til Slutning hedder det: Frankeriges Politik er af en høi Natur; det befriede uafhængige Grækenland vil betage Rusland al Paaskud til at fortsætte sine Foretagender, naar ædelmodige Jdeer have givet Keiser Nicolaus Sværdet i Haanden. Naar Befrielsen af hans Troesforvandte har været det skiønne Formaal for hans Anstrængelser, saa vil han medvirke til at danne en uafhængig Stat, som vil omfatte det hele Europæiske Tyrkiet sætte en Grændse for Erobringer, denne bestandige Anledning til nye Krige, og sikkre sin Handel den frie Skibsfart igiennem Bosphorus og Dardanellerne, ved at overdrage disses Besiddelse til et Folk, som i lang Tid behøver hans Understøttelse og hans Værn. (Hvor dog de politiske Beskuelser bestandig mere udvikle sig.) Frankerige tragter hverken efter Fordeel eller Erstatning, hverken ved at tage Pelopones eller selv ikke Ægypten i Besiddelse; det forlanger intet; skulde derimod Ligevægten af de forholdsmæssige Kræfter blive brudt, saa kon det kun finde Midlerne til sit Forsvar og Vedligeholdelsen af sin Uafhængighed i bedre trukne og bedre befæstede Grændser. Vi ere, overbeviiste om, at ingen ærgierrige Planer forurolige Cabinettet i Tuillerierne; men at kun ædle og ophøiede Følelser for Grækenlands Opstandelse og Uafhængighed have formaaet det til den Beslutning at deeltage i de militaire og politiske Anliggender, som Krigen i Østen maatte fremkalde, Bladet Messager haaber at Jbrahim vil forlade Morea saasnart de Franske Tropper kun vise sig. (Kunne disse Yttringer betragtes som halv officielle, hvoraf de have Udseendet, saa kan man deraf uddrage den Slutning, at Frankerige har ikke noget imod at hele det Europæiske Tyrkie bliver omdannet til et Græsk Rige, naar kun ikke Rusland og andre Magter udvide derved deres Grændser; men skulde dette skee, saa vil Frankerige see sig nødsaget til, for at vedligeholde Ballancen, ligeledes at tænke paa at udvide sine, og dette kunde kun tænkes at skee paa tre Maader: enten ved at Frankerige søgte at udvide sine Besiddelser imod Norden til Rhinen, eller imod Sønden til Ebro Floden, eller imod Østen langs med Po Floden. Man har derfor Grund til at formode, at dersom det Tyrkiske Rige skulde blive opløst, og de østlige Magter skulde derved forstørre deres Besiddelser, saa maae Frankerige paa en eller anden Maage blive tilfredsstillet eller ogsaa det maae begynde en Krig; men at det betragter et udeelt Græsk Monarkie, som et sikkert Værn for Europas Ligevægt; den Europæiske Politik begynder at blive stedse meere fattelig). - Journal des Debats siger om den Engelske Throntale, at det Sprog, som føres deri, er ligesaa moderat og forsigtigt, som hele Englands politiske Rolle har været i de sidste 6 Maaneder. Naar man undtager Dadlen over Seieren ved Navarino, saa lader Hertugen af Vellington Parlamentets Medlemmer adskilles paa samme Maade som han har taget imod dem, kun med den Forskiel, at han i Februar fremstillede Forhaabninger for dem, og i Slutningen af Julii klager over Begivenheder. De Engelske Ministre vide ikke hvorledes de skulle udtrykke sig over de østlige Anliggender; deres Sprog beviser blot at de endnu ikke have fattet nogen Beslutning. (Man maatte næsten omtvivle, at Journal des Debats troer selv hvad den her siger; thi Talens Jndhold lader netop formode det Modsatte). Ere Sagens Jndviklinger og Vanskeligheder selv Grund dertil, eller skulle vi forklare os denne Tøven allene af Englands indvortes Forfatning, Sagen er vistnok vigtig; men om man endog vilde antage, at den vilde drage de alvorligste Følger efter sig, hvilke kunde da være betænkeligere end den Omstændighed, at Sagen skulde afgjøres uden Englands Deeltagelse? (men kan denne Taushed ikke bedst forklares deraf, at der vil siden blive saa meget mere at sige; men som blot ikke kan siges strax. Tausheden om vor Expedition til Middelhavet er især mærkelig; det er umueligt at man skulde være uvidende derom i England. Man talte for kort Tid siden om, at en imponerende Engelsk Søemagt skulde opstilles i Archipelet, hvoraf kommer det at derikke bliver talt et Ord derom i det Øieblik Parlamentet skal opløses, Hertugen af Vellington gjorde Regning paa at bringe Fred og Lykke tilbage til Portugal ved Don Miguel, nu vil han lade det komme an paa Don Pedro, hvilken Beslutning han vil fatte imod Usurpateuren.